- Dušan Borženský túžil po slobode. Za mrežami strávil 21 rokov, nakoniec sa z väzenia nikdy nedostal
- Štyridsaťdeväťročný Borža bol odsúdený za tri spolupáchateľstvá na vraždách, posledné roky ho trápila rakovina
- Košičanka Soňa Vancáková s ním vydala niekoľko rozprávkových kníh, o týždeň vyjde ich ďalšia spoločná publikácia
- Sprevádzala ho až do konca: "Som veľmi vďačná hospicu, že ma k nemu pustili"
Obávaný boss košického podsvetia Dušan Borženský prezývaný Borža, ktorý si odpykával 23-ročný trest za spolupáchateľstvo v prípade troch vrážd, v pondelok (17. mája) zomrel. Potvrdil to jeho obhajca Tibor Bacsó.
Onkologickému ochoreniu podľahol v Hospici Milosrdných sestier v Trenčíne. Previezli ho tam 7. mája z väznice v Trenčíne. Na poslednej ceste ho sprevádzala aj jeho blízka priateľka Soňa Vancáková, ktorá si s ním dlhé roky písala listy, neskôr ho navštevovala a spoločne vydali niekoľko kníh.
Bývalý boss košického podsvetia túžil po slobode. Za mrežami strávil 21 rokov. Odsúdili ho za spoluúčasť na vraždách Jána Kromku a Karola Kolárika a priznal sa k objednávke vraždy kosovského Albánca Fadila Pasjaču z roku 2000. Uzavrel dohodu o vine a treste s prokurátorom Úradu špeciálnej prokuratúry.
Poľovačka na Holuba
V 90. rokoch boli mafiánske skupiny na Slovensku známe svojou brutalitou a ani východ krajiny nebol výnimkou. V tom čase tu velil Róbert Holub. Vlastnil niekoľko prevádzok medzi nimi aj erotický klub Evelyn, sprivatizoval si prešovský mäsokombinát a takisto bol spoluvlastníkom civilno-bezpečnostnej službu Secura.
Niektorí jej členovia alebo ich rodinní príslušníci boli dokonca bývalí policajní prominenti. Mal veľmi blízky vzťah s rodinou Rezešovcov, ktorá mala pod palcom Východoslovenské železiarne (VSŽ). Nečudo, že im Secura robila osobných strážcov.
K členom košickej skupiny holubovcov patril aj Štefan Fabián (Faba). Práve oni dvaja začali vytvárať skupinu košického podsvetia. Do vedenia patril Karol Kolárik (Karči) a Dušan Borženský (Borža) – rešpekt si dokázal vybudovať najmä svojim zjavom. Bol to veľký a silný muž.
V októbri v roku 1997 došlo k vražde Róberta Holuba.
Predchádzala tomu doslova poľovačka, ktorú rozpútal banskobystrický gang černákovcov s pomocou bratislavských sýkorovcov.
V tomto článku sa po odomknutí dozvieš
- Aké zločiny má Borža na svedomí a pri čom ho napokon chytili
- Svedectvo ženy, ktorá na vlastné oči videla vraždu Albánca
- Čo robil Borža vo väzení a s kým si písal listy
- Exkluzívne vyjadrenie Sone, ktorá s Boržom pripravovala knihu